en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Sonia Gandhis Message With Manish Tiwari Met Narayan Rane in Mumbai
મુંબઈ: સોનિયા ગાંધીનો સંદેશ લઈ મનિષ તિવારી નારાયણ રાણેની મુલાકાતે
Bhaskar News, Mumbai | May 03, 2017, 03:28 AM IST
મુંબઈ:કોંગ્રેસ નેતા નારાયણ રાણે ભાજપમાં પ્રવેશ કરશે એવી જોરદાર ચર્ચા ચાલતી હોઈ તેમને મનાવવા માટે કોંગ્રેસ નેતાઓએ હિલચાલ શરૂ કરી હોવાની માહિતી છે.  ભૂતપૂર્વ કેન્દ્રિય મંત્રી અને કોંગ્રેસના વરિષ્ઠ નેતા મનિષ તિવારીએ સોમવારે મોડી રાત્રે નારાયણ રાણેની મુલાકાત લીધી હોવાની માહિતી છે. કોંગ્રેસ અધ્યક્ષા સોનિયા ગાંધીનો સંદેશ પહોંચાડવા માટે મનિષ તિવારી નારાયણ રાણેના મળ્યા હોવાની માહિતી સૂત્રોએ આપી હતી.
- રાહુલ ગાંધીના સંદેશ સાથે મિલિંદ દેવરા પણ મળ્યા
- રાણેએ બધી વાતોને અફવા ગણાવી
દરમિયાન આ પહેલાં રાહુલ ગાંધીનો સંદેશ લઈને મિલિંદ દેવરાએ પણ નારાયણ રાણે સાથે ચર્ચા કરી હોવાનું બોલાઈ રહ્યું છે. તેથી હવે ફરીથી મનિષ તિવારીએ રાણેની મુલાકાત લીધી છે. કોંગ્રેસના દિગ્ગજ નેતા મિલિંદ દેવરા અને નસીમ ખાને રાણેની મુલાકાત લીધી હતી. દિલ્હીના હાઈ કમાન્ડની સૂચના અનુસાર જ મુલાકાત થઈ હોવાના સમાચાર છે. આ મુલાકાતમાં બંનેએ રાણેને મનાવવાના પ્રયત્નો કર્યા હતા પણ રાણેએ ખાસ દાદ આપી નહોતી એવી માહિતી સૂત્રોએ આપી હતી.
નારાયણ રાણે અને ભાજપ અધ્યક્ષ અમિત શાહની અમદાવાદ મુલાકાત ગુપ્ત હતી. પણ એ જાહેર થઈ જવાથી ભાજપમાં ઉહાપોહ મચ્યો હોવાનું જણાવવામાં આવે છે. ભાજપમાં એક મોટુ જૂથ રાણે વિરુદ્ધ દબાણ માટે તૈયાર થયું છે. તેથી રાણેનો પક્ષપ્રવેશ હવે કેટલાક દિવસ માટે હોલ્ડ પર રાખવામાં આવ્યો છે. દરમિયાન નારાયણ રાણે બધી વાતોને અફવા છે એવું કહીને બચાવ કરી રહ્યા છે, પરંતુ રાજકીય નિરીક્ષકો કહે છે કે કોંગ્રેસની પછડાટ અને અંદરોઅંદર ગજગ્રાહથી રાણે એટલા વાજ આવી ગયા છે કે તેઓ છૂટા થઈને રહેશે.
દરમિયાન તેમના પુત્ર નિલેશ રાણેએ તાજેતરમાં રાજ્યમાં થયેલી સ્થાનિક ચૂંટણીઓમાં પછડાટ પછી કોંગ્રેસના રાજ્ય પ્રમુખ અશોક ચવ્હાણની ખુલ્લેઆમ ટીકા શરૂ કરી હતી, જે પણ કોંગ્રેસ સાથે રાણે છેડો ફાડવા માગે છે એવા સંકેત આપતા હતા.
હવે ભાજપની શરતે નારાયણ રાણેનો પ્રવેશ!
શરૂઆતમાં મનાતું હતું કે રાણેનો ભાજપ પ્રવેશ સરળ હશે. પણ ગુપ્ત મુલાકાતના સમાચાર ફૂટી જવાથી તેમના પક્ષપ્રવેશ બાબતે અડચણ નિર્માણ થઈ. કોંગ્રેસમાં તેમના વિરુદ્ધ અવિશ્વાસનું વાતાવરણ નિર્માણ થયું છે. જો આ મુલાકાત ગુપ્ત રહી હોત તો નારાયણ રાણે પોતાની શરતો પર ભાજપમાં પ્રવેશ કરી શક્યા હોત. પણ મુલાકાતના સમાચાર જગજાહેર થવાથી ભાજપની શરતે પ્રવેશ કરવો પડે એવી શક્યતા છે.
(Latest Gujarati News) સાથે જોડાયેલા અન્ય (Maharashtra Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Sonia Gandhis Message With Manish Tiwari Met Narayan Rane in Mumbai
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.